钦定古今图书集成/明伦汇编/官常典/第260卷 > 《酬薛舍人万年宫晚景寓直怀友》
## 钦定古今图书集成/明伦汇编/官常典/第260卷 > 《酬薛舍人万年宫晚景寓直怀友》

唐上官仪

奕奕九成台，窈窕绝尘埃。苍苍万年树，玲珑下冥雾。
池色摇晚空，岩光敛馀煦。清切丹禁静，浩荡文河注。
留连穷胜托，风期暌善谑。东望安仁省，西临子云阁。
长啸披烟霞，高步寻兰若。金狄掩通门，雕鞍归骑喧。
燕姝对明月，荆艳促芳樽。别有青山路，策杖访王孙。